钦定古今图书集成/理学汇编/经籍典/第139卷 > 《汉韩婴诗外传三》 > 《四牡》
## 钦定古今图书集成/理学汇编/经籍典/第139卷 > 《汉韩婴诗外传三》 > 《四牡》

齐宣王谓田过曰：“吾闻儒者亲丧三年，君与父孰重？”
过对曰：“殆不如父重。”王忿然曰：“曷为士，去亲而事君？”
对曰：“非君之土地无以处吾亲，非君之禄无以养吾
亲，非君之爵无以尊显吾亲，受之于君，致之于亲，凡
事君以为亲也。”宣王悒然无以应之。《诗》曰：“王事靡盬，
不遑将父。”